A Szeged sem kerülte el a Kazanyt a LEN-kupában
A Szeged az orosz Kazanyt kapta ellenfélül a férfivízilabda LEN-kupa elõdöntõjében - derült ki kontinentális szövetség (LEN) római központjában hétfõn rendezett sorsolásán.
Az orosz rivális egy nappal korábban, a negyeddöntõs visszavágón a másik magyar együttest, a Honvédot búcsúztatta úgy, hogy a tatárföldi csapat egygólos sikere után a Kõér utcában döntetlenre végzett a "dominós" alakulattal.

A Honvédhoz hasonlatosan a Szeged is balszerencsésnek vallhatja magát, hiszen a kupa legerõsebb legénységével kerül szembe, amely 2007-ben megnyerte a második számú európai pólós sorozatot.

A magyar csapat idegenben kezd február 25-én, 28-án vagy március 1-jén, a visszavágó lehetséges idõpontja március 21. vagy 22. A LEN-kupa másik elõdöntõjét a görög Panioniosz vívja a spanyol CN Barcelonával.

A párosítás:
Panioniosz (görög) - CN Barcelona (spanyol)
Szintyezs Kazany (orosz) - SZEGED-BETON VE